Komisijos reglamentas (EB) Nr. 1387/2003
2003 m. rugpjūčio 1 d.
iš dalies keičiantis Reglamentą (EB) Nr. 2300/97 dėl išsamių Tarybos reglamento (EB) Nr. 1221/97, nustatančio bendras medaus gamybos ir prekybos gerinimo priemonių taikymo taisykles, įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1997 m. birželio 25 d. Tarybos reglamentą (EB) Nr. 1221/97 nustatantį bendras medaus gamybos ir prekybos gerinimo priemonių taikymo taisykles [1] su pakeitimais, padarytais Reglamentu (EB) Nr. 2070/98 [2], ypač į jo 5 straipsnį,
kadangi:
(1) Komisijos reglamentas (EB) Nr. 2300/97 [3] su paskutiniais pakeitimais, padarytais Reglamentu (EB) Nr. 1216/2002 [4], nustato Reglamente (EB) Nr. 1221/97 numatytas nacionalinių metinių programų įgyvendinimo nuostatas. Bendrijos finansinė parama šioms programoms yra grindžiamas bendru avilių skaičiumi kiekvienoje valstybėje narėje, kaip išvardyta Reglamento (EB) Nr. 2300/97 priede.
(2) Valstybių narių pranešimuose atnaujinant Reglamento (EB) Nr. 2300/97 1 straipsnio a punkte minimus struktūrinius sektoriaus duomenis apie avilių skaičių yra pasikeitimų.
(3) Dėl to Reglamentą (EB) Nr. 2300/97 reikia iš dalies pakeisti.
(4) Atsižvelgiant į tai, jog Reglamento (EB) Nr. 2300/97 2 straipsnio 2 dalis nustato, kad rugpjūčio 31 d. yra priemonių pagal metines programas įgyvendinimo galutinė data, šis reglamentas turėtų būti taikomas nuo 2003/4 prekybos metų.
(5) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2300/97 I priedas yra keičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis pirmą kartą taikomas 2003/2004 prekybos metų metinėms programoms.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 1 d.